DEL I — BESKRIVELSE AF SENDINGEN

Rubrik Beskrivelse

I.1 Afsender/Eksportør

Angiv navn og adresse, land og ISO-landekode (1) for den fysiske eller juridiske person, der afsender sendingen. Denne person skal være etableret i et tredjeland, undtagen i visse bestemte tilfælde, som er fastsat i EU-retten, hvor den pågældende kan være etableret i en medlemsstat.

I.2 CHED-reference

Den unikke alfanumeriske kode som tildelt af IMSOC (gentaget i rubrik II.2 og III.2).

I.3 Lokal reference

Her angives den unikke alfanumeriske kode som tildelt af den kompetente myndighed.

I.4 Grænsekontrolsted/kontrolsted/kontrolenhed

Angiv navnet på grænsekontrolstedet eller kontrolstedet, alt efter hvad der er relevant. Angiv stedet for kontrollen, hvis det er relevant. I tilfælde af et efterfølgende CHED-P for en ikke-konform sending angives navnet på den kontrolenhed, der er ansvarlig for tilsynet med frizonen eller det særligt godkendte toldoplag.

I.5 Grænsekontrolstedets/kontrolstedets/kontrolenhedens kode

Den unikke alfanumeriske kode, som grænsekontrolstedet, kontrolstedet eller kontrolenheden er tildelt af IMSOC.

I.6 Modtager/Importør

Angiv navn og adresse, land og ISO-landekode for den fysiske eller juridiske person, sendingen er bestemt til, som det fremgår af f.eks. officielle certifikater, officielle attesteringer eller andre dokumenter, herunder handelsdokumenter o.l., udstedt i tredjelandet. Hvis denne person er den samme som den i rubrik I.8 angivne, udfyldes denne rubrik automatisk af IMSOC på grundlag af oplysningerne i førstnævnte rubrik. Udfyldning af denne rubrik er fakultativ i tilfælde af omladning eller transit.

I.7 Bestemmelsessted

Angiv navn og adresse, land og ISO-landekode for det sted, sendingen leveres til med henblik på endelig aflæsning. Hvis denne adresse er den samme som den i rubrik I.6 angivne, udfyldes denne rubrik automatisk af IMSOC på grundlag af oplysningerne i førstnævnte rubrik. Dette sted skal være beliggende i en medlemsstat, også i tilfælde af transit som defineret i artikel 3, nr. 44), i forordning (EU) 2017/625 med oplagring af varer. I tilfælde af transit uden oplagring af varer angives bestemmelsestredjelandet i rubrik I.22. I påkommende tilfælde angives også bestemmelsesvirksomhedens registrerings- eller godkendelsesnummer. For sendinger, der skal opdeles på grænsekontrolstedet, angives grænsekontrolstedet som bestemmelsessted i det første CHED. I efterfølgende CHED'er angives bestemmelsesstedet for de enkelte dele af den opdelte sending. For sendinger, der skal overføres til et kontrolsted, angives kontrolstedet som bestemmelsessted. Denne rubrik kan udfyldes automatisk af IMSOC på grundlag af, hvad der er angivet i rubrik I.20. For sendinger, der flyttes til en facilitet for videre transport, er angivelse af bestemmelsesstedet kun obligatorisk, hvis det ikke er det samme som faciliteten for videre transport.

I.8 Operatør, der er ansvarlig for sendingen

Angiv navn og adresse, land og ISO-landekode for den fysiske eller juridiske person i medlemsstaten, der har ansvaret for sendingen, når den fremvises på grænsekontrolstedet, og som foretager de nødvendige erklæringer til de kompetente myndigheder som importør eller på importørens vegne. Denne operatør kan være den samme som den i rubrik I.6 angivne og skal være den samme som den i rubrik I.35 angivne. Denne rubrik kan udfyldes automatisk af IMSOC. I tilfælde af et efterfølgende CHED angives navn og adresse på den person, der er ansvarlig for at fremvise sendingen til yderligere offentlig kontrol på det efterfølgende sted. I tilfælde af et efterfølgende CHED-P for ikke-konforme sendinger angives navn og adresse på den person, der er ansvarlig for procedurerne efter oplagring på toldoplag.

I.9 Ledsagedokumenter

Angiv typen af krævede ledsagedokumenter: f.eks. officielle certifikater, officielle attesteringer, tilladelser, erklæringer eller andre dokumenter, herunder handelsdokumenter o.l. Angiv ledsagedokumenternes unikke kode og udstedelseslandet. Angivelse af udstedelsesdatoen er dog fakultativ. Hvis det officielle certifikat er genereret i IMSOC, angives den entydige alfanumeriske kode i rubrik I.2a i det officielle certifikat. Handelsdokumentreferencer: Angiv f.eks. luftfragtbrevsnummer, konnossementsnummer eller handelsnummer for tog eller vejkøretøj.

I.10 Forhåndsmeddelelse

Angiv dato og klokkeslæt for sendingens forventede ankomst til det indgangssted, hvor grænsekontrolstedet er beliggende. CHED-D/CHED-PP Angiv dato og klokkeslæt for sendingens forventede ankomst til kontrolstedet, hvis der er tale om et efterfølgende CHED til overførsel til et kontrolsted.

I.11 Oprindelsesland

Denne rubrik kan udfyldes automatisk af IMSOC på grundlag af, hvad der er angivet i rubrik I.31. CHED-A Angiv opholdsland i den krævede opholdsperiode som anført i det ledsagende officielle certifikat. For registrerede heste, der genindføres til Unionen efter midlertidig udførsel i under 30, 60 eller 90 dage til væddeløb, konkurrencer og kulturelle arrangementer i visse tredjelande, angives det land, de sidst er afsendt fra. CHED-P Angiv det land, hvor produkterne er produceret, fremstillet eller emballeret (mærket med identifikationsmærket). For produkter, der genindføres til Unionen, jf. artikel 77, stk. 1, litra h), i forordning (EU) 2017/625, eller genindføres til Unionen efter transit gennem tredjelande (som defineret i samme forordnings artikel 3, nr. 44), litra b)), angives oprindelsesmedlemsstaten. CHED-PP Angiv oprindelseslandet/-landene, hvor planterne, planteprodukterne eller de andre objekter er dyrket, produceret, opbevaret eller forarbejdet som anført i plantesundhedscertifikatet. CHED-D Angiv varernes oprindelsesland eller det land, hvor de er dyrket, høstet eller produceret.

I.12 Oprindelsesregion

For dyr eller varer, der er omfattet af regionalisering i henhold til EU-retten, angives koden for de godkendte regioner, zoner eller kompartmenter. Denne rubrik kan udfyldes automatisk af IMSOC på grundlag af, hvad der er angivet i rubrik I.31. CHED-PP Hvis oprindelseslandet officielt har erklæret visse områder frie for en bestemt skadegører, angives oprindelsesområdet for den/det pågældende plante, planteprodukt eller andet objekt.

I.13 Transportmiddel

Vælg — og identificér — et af følgende transportmidler for dyr eller varer, der ankommer til grænsekontrolstedet: — fly (angiv rutenummer) — skib (angiv skibets navn og nummer) — jernbane (angiv togets og godsvognens nummer) — vejkøretøj (angiv registreringsnummer og efter omstændighederne anhænger-/sættevognsnummer). For færger sætter der kryds ved »Skib«, og ud over angivelse af navnet på færgeforbindelsen identificeres vejkøretøjet/-køretøjerne med registreringsnummer (samt efter omstændighederne anhænger-/sættevognsnummer). CHED-PP Identifikation af transportmidlet ikke påkrævet.

I.14 Afsendelsesland

CHED-P/CHED-PP/CHED-D Angiv det land, hvor varerne blev anbragt i det endelige transportmiddel med henblik på forsendelsen til EU. I visse tilfælde, hvor flytningen omfatter mere end ét land inden indførslen til Unionen (triangulær transport), kan det være det tredjeland, hvor det officielle certifikat blev udstedt. Denne rubrik er ikke relevant for CHED-A.

I.15 Oprindelsesvirksomhed

Hvis det er påkrævet i henhold til EU-lovgivningen, angives navn og adresse, land og ISO-landekode for oprindelsesvirksomheden/-virksomhederne. Hvis det er påkrævet i henhold til EU-lovgivningen, angives registrerings- eller godkendelsesnummer. Denne rubrik kan udfyldes automatisk af IMSOC på grundlag af, hvad der er angivet i rubrik I.31.

I.16 Transportbetingelser

CHED-P/CHED-D Angiv kategorien af krævet temperatur under transporten (omgivelsestemperatur, nedkølet, frosset), hvis det er relevant. Der kan kun vælges én kategori. Denne rubrik er ikke relevant for CHED-A og CHED-PP.

I.17 Containernr./forseglingsnr.

Angiv containerens/forseglingens nummer, alt efter hvad der er relevant (mulighed for flere valg). For officielle forseglinger angives det officielle forseglingsnummer som oplyst i det officielle certifikat, og der sættes kryds ved »Officiel forsegling«; eventuelle andre forseglinger angives som anført i ledsagedokumenterne.

I.18 Certificeret som/til

Vælg formålet med flytningen af dyrene, den påtænkte anvendelse af varerne eller kategorien som angivet i det officielle certifikat (hvis det kræves) eller handelsdokumentet. CHED-A: Avl/produktion, opfedning, afgrænsede virksomheder, hunde/katte/fritter (eller mere end fem hunde/katte/fritter, der flyttes i ikke-kommercielt øjemed), vandlevende pryddyr, slagteri, karantæne, registrerede heste, genudlægning (kun for akvakulturdyr), omrejsende cirkus/dyreforestilling, udstilling, udsætning med henblik på fornyelse af bestande eller andet. CHED-P: Konsum, foder, farmaceutisk brug, teknisk brug, vareprøve, videreforarbejdning eller andet. CHED-D: Konsum, konsum efter yderligere behandling, foder, (vare)prøve, udstillingsgenstand eller andet. Denne rubrik er ikke relevant for CHED-PP.

I.19 Varernes overensstemmelse

Denne rubrik er kun relevant for CHED-P. Sæt kryds ved »Konform«, hvis varerne overholder de i artikel 1, stk. 2, litra a) og d), i forordning (EU) 2017/625 omhandlede regler. Sæt kryds ved »Ikke-konform«, hvis varerne: — ikke overholder de i artikel 1, stk. 2, litra a), i forordning (EU) 2017/625 omhandlede regler og — overholder de i samme artikels litra d) omhandlede regler og — ikke er bestemt til markedsføring.

I.20 Til omladning/overførsel/videre forsendelse til

CHED-A (videre forsendelse) Angiv navn og ISO-landekode for bestemmelsestredjelandet, hvor dyrene opholder sig i samme skib eller fly og skal sendes direkte til et tredjeland uden landing i en anden EU-havn eller -lufthavn. Angiv navnet på det næste grænsekontrolsted i Unionen, hvortil dyrene fortsætter deres rejse med det samme skib eller fly med henblik på yderligere offentlig kontrol. CHED-P (omladning) Angiv navn og ISO-landekode for bestemmelsestredjelandet, hvor produkterne omlades til et andet skib eller fly og skal sendes direkte til et tredjeland uden landing i en anden EU-havn eller -lufthavn. Angiv navnet på det næste grænsekontrolsted i Unionen, hvor produkterne skal omlades med henblik på yderligere offentlig kontrol. CHED-PP (omladning/overførsel) Angiv navnet på det næste grænsekontrolsted eller kontrolsted i Unionen, som varerne skal omlades eller overføres til med henblik på yderligere offentlig kontrol. CHED-D (overførsel) Angiv navnet på det kontrolsted i Unionen, som varerne skal overføres til med henblik på yderligere offentlig kontrol, hvis sendingen udtages til identitetskontrol og fysisk kontrol.

I.21 Til videre transport

CHED-PP/CHED-D Angiv den godkendte facilitet for videre transport, som sendingen skal transporteres til, efter at den er blevet udtaget til identitetskontrol og fysisk kontrol på grænsekontrolstedet.

I.22 Til transit til

Angiv navnet på bestemmelsestredjelandet og ISO-landekoden. Angiv navnet på udgangsgrænsekontrolstedet for ikke-konforme sendinger, der passerer Unionens område ad vej, pr. bane, ad søvejen eller ad indre vandveje (ekstern transit). Denne rubrik er ikke relevant for CHED-D.

I.23 Til det indre marked

Der sættes kryds i denne rubrik for sendinger, der skal markedsføres i EU.

I.24 Ikke-konforme varer

Denne rubrik er kun relevant for CHED-P. Vælg den type bestemmelsessted, som sendingen skal leveres til, og angiv eventuelt registreringsnummer: særligt godkendt toldoplag, frizone eller skib (med angivelse af navn og leveringshavn).

I.25 Til genindførsel

CHED-A: Denne rubrik afkrydses i tilfælde af genindførsel af registrerede heste til Unionen efter midlertidig udførsel i under 30, 60 eller 90 dage til væddeløb, konkurrencer og kulturelle arrangementer i visse tredjelande. Denne rubrik afkrydses i tilfælde af genindførsel af dyr, der har oprindelse i og vender tilbage til Unionen, efter at et tredjeland har nægtet indførsel. CHED-P/CHED-PP Denne rubrik afkrydses i tilfælde af genindførsel af varer, der har oprindelse i og vender tilbage til Unionen, efter at et tredjeland har nægtet indførsel. Denne rubrik er ikke relevant for CHED-D.

I.26 Til midlertidig indførsel

Denne rubrik er kun relevant for CHED-A og kun for registrerede heste. Udgangssted — angiv udgangsgrænsekontrolstedet. Udgangsdato — angiv udgangsdato (skal være mindre end 90 dage efter indførsel).

I.27 Transportmiddel efter grænsekontrolsted/oplagring

Denne rubrik kan udfyldes efter forhåndsmeddelelse og er obligatorisk for: — dyr, der er omfattet af Rådets forordning (EF) nr. 1/2005 (2) (CHED-A) — varer, der omlades, føres i direkte transit, overvåges, genindføres eller leveres til bestemmelsessteder, der alle er kontrollerede bestemmelsessteder, herunder faciliteter for videre transport eller kontrolsteder, hvor der kræves yderligere offentlig kontrol (CHED-P, CHED-PP, CHED-D) — ikke-konforme varer i transit (CHED-P). Vælg et af følgende transportmidler: fly, skib, jernbane eller vejkøretøj (jf. vejledningen i rubrik I.13). CHED-PP Hvis containernummeret er angivet i rubrik I.17, er angivelse af transportmidlet ikke påkrævet.

I.28 Transportør

Denne rubrik er kun obligatorisk for CHED-A, når rubrik I.27 er udfyldt. Angiv navn og adresse, land og ISO-landekode for den fysiske eller juridiske person, der varetager transporten. Angiv registrerings- eller godkendelsesnummer, alt efter hvad der er relevant.

I.29 Dato for afgang

Denne rubrik er kun obligatorisk for CHED-A, når rubrik I.27 er udfyldt. Angiv dato og klokkeslæt for den forventede afgang fra grænsekontrolstedet.

I.30 Logbog

Denne rubrik er kun relevant for CHED-A og vedrører kravene i forordning (EF) nr. 1/2005.

I.31 Beskrivelse af sendingen

Udfyldes på grundlag af f.eks. officielle certifikater, officielle attesteringer, erklæringer eller andre dokumenter, herunder handelsdokumenter o.l., med henblik på en fyldestgørende beskrivelse af varerne, som gør det muligt at identificere dem og at beregne gebyrer, med angivelse af bl.a. kode og betegnelse i den kombinerede nomenklatur (KN), Taric-kode, EPPO-kode, art (taksonomiske oplysninger) og nettovægt (kg). Angiv antal strå for sæd, æg og embryoner. Angiv, alt efter hvad der er påkrævet, art og antal kolli, emballagetype (ifølge UN/CEFACT-standarder), batchnummer, individuelt identifikationsnummer, pasnummer, produkttype. I tilfælde af et efterfølgende CHED angives mængden af varer anført i det tidligere CHED. CHED-P: Sæt kryds ved »Endelig forbruger«, hvis produkterne er pakket til den endelige forbruger.

I.32 Samlet antal kolli

Angiv det samlede antal kolli i sendingen som relevant.

I.33 Samlet mængde

CHED-A: Angiv det samlede antal dyr i sendingen som relevant. CHED-P: Angiv det samlede antal strå for sæd, æg og embryoner, alt efter hvad der er relevant. CHED-PP/CHED-D: Angiv stykantal eller rumfang, alt efter hvad der er relevant.

I.34 Samlet nettovægt/samlet bruttovægt (kg)

Den samlede nettovægt (dvs. dyrenes eller varernes masse uden primær emballage/beholdere eller anden emballage), som automatisk beregnes af IMSOC på grundlag af de oplysninger, der gives i rubrik I.31. Angiv den samlede bruttovægt (dvs. dyrenes eller varernes samlede masse plus primær emballage/beholdere og al anden emballage, dog ikke containere og andet transportmateriel). Disse oplysninger er ikke obligatoriske for CHED-PP.

I.35 Erklæring

Erklæringen skal være underskrevet af den fysiske person, der er ansvarlig for sendingen, og kan tilpasses i overensstemmelse med det anvendte CHED: Undertegnede operatør, som er ansvarlig for ovennævnte sending, attesterer, at angivelserne i del I i dette dokument efter min bedste overbevisning er korrekte og fuldstændige, og erklærer at ville overholde kravene i forordning (EU) 2017/625 om offentlig kontrol, herunder betaling for offentlig kontrol og for videresendelse af sendinger, karantæne eller isolering af dyr eller afholdelse af udgifterne til eventuel nødvendig aflivning og bortskaffelse. Underskrift (underskriveren forpligter sig til at tage sendinger i transit, der afvises af et tredjeland, tilbage).

DEL II — KONTROL

Rubrik Beskrivelse

II.1 Tidligere CHED

Den unikke alfanumeriske kode, som det CHED, der er anvendt inden opdeling af en sending eller inden omladning (hvor der foretages offentlig kontrol), erstatning, annullering eller overførsel til et kontrolsted, er tildelt af IMSOC.

II.2 CHED-reference

Den unikke alfanumeriske kode som oplyst i rubrik I.2.

II.3 Dokumentkontrol

Omfatter kontrol af overholdelsen af nationale krav til dyr og varer, for hvilke ikke alle betingelserne for indførsel til Unionen er reguleret i EU-retten.

II.4 Identitetskontrol

Sæt kryds ved »Ja« eller »Nej«, alt efter hvad der er relevant. CHED-A Sæt kryds ved »Nej«, hvis der er tale om dyr, der skal fortsætte deres rejse ad sø- eller luftvejen med det samme skib eller fly med henblik på videre forsendelse fra ét grænsekontrolsted til et andet, og den offentlige kontrol skal fuldføres på det næste grænsekontrolsted. CHED-P Sæt kryds ved »Nej«, hvis der er tale om varer, der omlades fra ét grænsekontrolsted til et andet. CHED-PP Sæt kryds ved »Nej«, hvis der er tale om varer, der overføres til et kontrolsted eller omlades fra ét grænsekontrolsted til et andet. Sæt kryds ved »Nej«, hvis der kun kræves mindre hyppig kontrol/ikke kræves identitetskontrol. CHED-D Sæt kryds ved »Nej«, hvis der er tale om varer, der overføres til et kontrolsted.

II.5 Fysisk kontrol

Sæt kryds ved »Ja« eller »Nej«, alt efter hvad der er relevant. CHED-A Omfatter bl.a. resultatet af den kliniske undersøgelse samt dødelighed og sygelighed hos dyrene. Sæt kryds ved »Nej«, hvis der er tale om dyr, der skal fortsætte deres rejse ad sø- eller luftvejen med det samme skib eller fly med henblik på videre forsendelse fra ét grænsekontrolsted til et andet i overensstemmelse med de relevante EU-bestemmelser, og den offentlige kontrol skal fuldføres på det næste grænsekontrolsted. CHED-P Sæt kryds ved »Mindre hyppig kontrol«, hvis sendingen, i overensstemmelse med de regler, der skal vedtages i henhold til artikel 54, stk. 3, i forordning (EU) 2017/625, ikke er blevet udtaget til fysisk kontrol, men betragtes som tilfredsstillende kontrolleret, ved at der er kun er foretaget dokument- og identitetskontrol. Sæt kryds ved »Andet« i tilfælde af genindførsel/overvågning/transit. Dette gælder også for dyr og varer, der omlades fra ét grænsekontrolsted til et andet i overensstemmelse med de regler, der skal vedtages i henhold til artikel 51, stk. 1, litra b), i forordning (EU) 2017/625. CHED-PP Sæt kryds ved »Mindre hyppig kontrol«, hvis sendingen, i overensstemmelse med de regler, der skal vedtages i henhold til artikel 54, stk. 3, i forordning (EU) 2017/625, ikke er blevet udtaget til identitetskontrol og fysisk kontrol, men betragtes som tilfredsstillende kontrolleret, ved at der er kun er foretaget dokumentkontrol. Sæt kryds ved »Andet« i tilfælde af genindførsel/overvågning/transit. Dette gælder også for varer, der omlades fra ét grænsekontrolsted til et andet i overensstemmelse med de regler, der skal vedtages i henhold til artikel 51, stk. 1, litra b), i forordning (EU) 2017/625. CHED-D Sæt kryds ved »Nej«, hvis der er tale om varer, der overføres til et kontrolsted.

II.6 Laboratorietest

Sæt kryds ved »Ja«, hvis der er foretaget en test. Test: Vælg den kategori af stof eller patogen, for hvilken der er foretaget en laboratorietest. — Sæt kryds ved »Stikprøve«, hvis sendingen ikke tilbageholdes på grænsekontrolstedet i afventning af et testresultat. Afkrydses ikke, hvis der udtages prøver af sendingen til laboratorietest, der er beskrevet med andre valgmuligheder i denne rubrik — Sæt kryds ved »Mistanke« for dyr og varer, der mistænkes for ikke at være i overensstemmelse med EU-retten og tilbageholdes på grænsekontrolstedet i afventning af et testresultat. — Sæt kryds ved »Hasteforanstaltninger« for dyr og varer, der er omfattet af særlige hasteforanstaltninger og tilbageholdes på grænsekontrolstedet i afventning af et testresultat, medmindre der er givet tilladelse til videre transport. Testresultat: — Sæt kryds ved »Foreligger endnu ikke«, hvis sendingen kan forlade grænsekontrolstedet uden at afvente et testresultat. — Sæt kryds ved »Tilfredsstillende« eller »Ikke tilfredsstillende«, hvis testresultatet foreligger. CHED-P Sæt kryds ved »Test påkrævet«, hvis der kræves prøveudtagning i henhold til EU-retten, og sendingen ikke tilbageholdes på grænsekontrolstedet i afventning af et testresultat. Sæt kryds ved »Skærpet kontrol« for dyr og varer, der er omfattet af reglerne om procedurerne for skærpet kontrol, som skal vedtages i henhold til artikel 65, stk. 6, i forordning (EU) 2017/625, og tilbageholdes ved grænsekontrolstedet i afventning af et testresultat. CHED-PP Sæt kryds ved »Prøveudtagning for latent infektion«, hvis der kræves prøveudtagning i henhold til EU-retten, og sendingen ikke tilbageholdes på grænsekontrolstedet i afventning af et testresultat. CHED-D Sæt kryds ved »Midlertidigt skærpet kontrol« for varer, der er omfattet af foranstaltninger, som foreskriver en midlertidig skærpelse af kontrollen (artikel 47, stk. 2, litra b), i forordning (EU) 2017/625), og tilbageholdes på grænsekontrolstedet i afventning af et testresultat, medmindre der er givet tilladelse til videre transport.

II.7 Dyrevelfærdskontrol

Denne rubrik er kun relevant for CHED-A. Sæt kryds ved »Nej« for levende dyr, der ikke aflæsses på det i rubrik I.4 angivne grænsekontrolsted med omladning til et andet grænsekontrolsted, og som ikke er blevet underkastet velfærdskontrol. Sæt kryds ved »Tilfredsstillende« eller »Ikke tilfredsstillende«, hvis resultaterne af kontrollen af dyrene og transportbetingelserne foreligger.

II.8 Transportens konsekvenser for dyrene

Denne rubrik er kun relevant for CHED-A. Angiv antal døde dyr, antal dyr, der er uegnede til forsendelse, og antal fødsler og aborter (dvs. antallet af hundyr, der har født eller aborteret under transporten). For sendinger, der omfatter et stort antal dyr (f.eks. daggamle kyllinger, fisk eller bløddyr), gives der et skøn over antallet af døde eller uegnede dyr, alt efter hvad der er relevant.

II.9 Kan godkendes til omladning/overførsel/videre forsendelse til

Denne sættes kryds i denne rubrik, hvis sendingen kan godkendes til omladning/overførsel/videre forsendelse. Omladning er ikke relevant for CHED-A og CHED-D.

II.10 Kan godkendes til videre transport

CHED-PP/CHED-D Der sættes kryds i denne rubrik, hvis sendingen kan godkendes til videre transport.

II.11 Kan godkendes til transit

Der sættes kryds i denne rubrik, hvis sendingen kan godkendes til transit. Denne rubrik er ikke relevant for CHED-D.

II.12 Kan godkendes til det indre marked

Der sættes kryds i denne rubrik, hvis resultatet af den offentlige kontrol er gunstigt, uanset om dyrene eller varerne henføres under toldproceduren »overgang til fri omsætning« ved grænsen eller på et senere tidspunkt i EU. CHED-A Hvis det er tilladt at markedsføre dyrene på særlige betingelser (i henhold til EU-bestemmelser eller national ret), angives det kontrollerede bestemmelsessted: slagteri, afgrænset virksomhed, karantæne eller lokal anvendelse. CHED-P Sæt kryds ved produktets anvendelse. For animalske biprodukter, der skal forarbejdes yderligere, men ikke er underlagt de betingelser vedrørende overvågning under transport, der skal vedtages i henhold til artikel 77, stk. 2, i forordning (EU) 2017/625, udfyldes rubrik II.18. CHED-D Sæt kryds ved produktets anvendelse: konsum, foder eller andet.

II.13 Kan godkendes til overvågning

Denne rubrik er kun relevant for CHED-A og CHED-P og vedrører sendinger, der overvåges i overensstemmelse med de betingelser, der skal vedtages i henhold til artikel 77, stk. 2, i forordning (EU) 2017/625.

II.14 Kan godkendes som ikke-konforme varer

Denne rubrik er kun relevant for CHED-P. Vælg det kontrollerede bestemmelsessted: særligt godkendt toldoplag, frizone eller skib.

II.15 Kan godkendes til midlertidig indførsel

Denne rubrik er kun relevant for CHED-A og kun for registrerede heste. Der sættes kryds i denne rubrik for at tillade indførsel af dyr på Unionens område indtil datoen i rubrik I.26.

II.16 Kan ikke godkendes

Dette refererer til sendinger, for hvilke resultatet af den offentlige kontrol ikke er gunstigt, og som nægtes indførsel til Unionen. Angiv fristen for, hvornår den pågældende foranstaltning skal være truffet. CHED-A Sæt kryds ved »Aflivning«, hvis kødet fra dyrene ikke må anvendes til konsum. Sæt kryds ved »Videresendelse«, hvis dyrene sendes tilbage. Sæt kryds ved »Slagtning«, hvis kødet fra dyrene vil kunne anvendes til konsum efter kontrol med et gunstigt resultat. Sæt kryds ved »Destruktion«, hvor dyrene er døde ved ankomsten til grænsekontrolstedet. CHED-P/CHED-D Sæt kryds ved »Destruktion«, »Videresendelse«, »Særlig behandling« eller »Anvendelse til andre formål«. CHED-PP Sæt kryds ved »Passende behandling«, »Indførsel afvist«, »Karantæne pålagt«, »Destruktion«, »Videresendelse«, »Industriel forarbejdning« eller »Andet«.

II.17 Årsag til afvisning

CHED-A Sæt kryds ved »Dokumentkontrol« i tilfælde af manglende certifikat, manglende originalcertifikat, forkert model, falsk certifikat, ugyldige datoer, manglende underskrift eller stempel, ugyldig fuldmagt, manglende laboratorierapport, manglende supplerende garantier eller manglende overholdelse af nationale krav. Sæt kryds ved »Oprindelse« i tilfælde af ikke-godkendt land, ikke-godkendt zone eller ikke-godkendt virksomhed. Sæt kryds ved »Identitetskontrol« i tilfælde af manglende overensstemmelse mht. identifikationsoplysninger/dokumenter eller transportmidler, manglende individuel identifikation eller manglende overensstemmelse mht. individuelle identifikationsnumre eller arter. Sæt kryds ved »Fysisk kontrol« i tilfælde af tilstedeværelse af sygdomsmistænkte dyr, dyr, der er uegnede til forsendelse, eller døde dyr. Sæt kryds ved »Laboratorietest« i tilfælde af et utilfredsstillende testresultat. Sæt kryds ved »Dyrevelfærd« i tilfælde af uegnede transportmidler. Sæt kryds ved »Invasiv art« i tilfælde af manglende overholdelse af reglerne vedrørende invasive ikke-hjemmehørende arter, der er problematiske på EU-plan. Sæt kryds ved »Andet«, hvis årsagen er en anden end ovennævnte. CHED-P Sæt kryds ved »Dokumentkontrol« i tilfælde af manglende certifikat, manglende originalcertifikat, forkert model, falsk certifikat, ugyldige datoer, manglende underskrift eller stempel, ugyldig fuldmagt, manglende laboratorierapport eller manglende supplerende erklæring. Sæt kryds ved »Oprindelse« i tilfælde af ikke-godkendt land, ikke-godkendt region eller ikke-godkendt virksomhed. Sæt kryds ved »Identitetskontrol« i tilfælde af manglende mærkning, manglende overensstemmelse mht. mærkning eller dokumenter, ufuldstændig mærkning eller manglende overensstemmelse mht. transportmidler, officielle forseglingsnumre, identifikationsmærker eller arter. Sæt kryds ved »Fysisk kontrol« i tilfælde af hygiejnesvigt, svigt i kølekæden, temperatursvigt, fejl konstateret ved den sensoriske kontrol eller forekomst af parasitter. Sæt kryds ved »Laboratorietest« i tilfælde af kemisk kontaminering eller mikrobiologisk kontaminering, restkoncentrationer af veterinærlægemidler, bestråling, tilsætningsstoffer, der ikke overholder gældende krav, eller genetisk modificerede organismer (GMO'er). Sæt kryds ved »Invasiv art« for invasive ikke-hjemmehørende arter, der er problematiske på EU-plan. Sæt kryds ved »Andet«, hvis årsagen er en anden end ovennævnte. CHED-PP Sæt kryds ved »Dokumentkontrol« i tilfælde af manglende eller ugyldigt certifikat eller plantepas eller andre dokumenter, der garanterer, at EU-retten er overholdt. Sæt kryds ved »Oprindelse« i tilfælde af ukendt virksomhedsregistreringsnummer, hvor et sådant er påkrævet. Sæt kryds ved »Identitetskontrol« i tilfælde af manglende overensstemmelse med dokumenter, der ledsager sendingen. Sæt kryds ved »Fysisk kontrol« i tilfælde af forekomst af en skadegører eller forbudte planter, planteprodukter eller andre objekter. Sæt kryds ved »Andet«, hvis modtageren ikke figurerer i det officielle register over producenter/importører. Sæt kryds ved »Invasiv art« for invasive ikke-hjemmehørende arter, der er problematiske på EU-plan. CHED-D Sæt kryds ved »Dokumentkontrol« i tilfælde af manglende eller ugyldigt certifikat eller andre påkrævede ledsagedokumenter. Sæt kryds ved »Dokumentkontrol« i tilfælde af manglende overensstemmelse med ledsagedokumenter. Sæt kryds ved »Laboratorietest« i tilfælde af kemisk eller mikrobiologisk kontaminering. Sæt kryds ved »Fysisk kontrol« i tilfælde af fysisk hygiejnesvigt. Sæt kryds ved »Andet«, hvis årsagen er en anden end ovennævnte.

II.18 Oplysninger om kontrollerede bestemmelsessteder

Angiv navn, adresse og registreringsnummer/godkendelsesnummer for alle kontrollerede bestemmelsessteder anført i rubrik II.9-II.16. CHED-A For virksomheder, for hvilke den kompetente myndighed anmoder om anonymitet, angives kun det tildelte registrerings-/godkendelsesnummer. CHED-PP/CHED-D I tilfælde af videre transport angives navn, adresse og eventuelt registreringsnummer på faciliteten for videre transport. I tilfælde af overførsel til et kontrolsted angives kontaktoplysninger og den entydige alfanumeriske kode, som kontrolstedet er tildelt af IMSOC.

II.19 Sending genforseglet

Angiv nummeret på den forsegling, der er påsat efter offentlig kontrol på grænsekontrolstedet eller efter oplagring på et særligt godkendt toldoplag, og i tilfælde, hvor EU-retten kræver en officiel forsegling.

II.20 Identifikation af grænsekontrolstedet

Grænsekontrolstedets eller kontrolstedets officielle stempel påføres, alt efter hvad der er relevant. I tilfælde af et efterfølgende CHED-P for en ikke-konform sending angives navnet på den kontrolenhed, der er ansvarlig for tilsynet med frizonen eller det særligt godkendte toldoplag.

II.21 Certifikatudstedende embedsmand

Denne rubrik vedrører den erklæring, der skal underskrives af den certifikatudstedende embedsmand, der er bemyndiget til at underskrive CHED'et: Undertegnede certifikatudstedende embedsmand attesterer, at kontrollen af sendingen er udført i overensstemmelse med EU-kravene og i fornødent omfang i overensstemmelse med gældende nationale krav i bestemmelsesmedlemsstaten.

II.22 Inspektionsgebyrer

Denne rubrik kan anvendes til angivelse af inspektionsgebyrer.

II.23 Tolddokumentreference

Denne rubrik kan anvendes af toldmyndigheden eller, efter meddelelse fra toldmyndigheden, af den ansvarlige for sendingen til at tilføje relevante oplysninger (f.eks. referencenummeret på T1-dokumentet), når sendinger forbliver under toldtilsyn i et bestemt tidsrum.

II.24 Efterfølgende CHED

Angiv den alfanumeriske kode for et eller flere CHED'er udstedt i de tilfælde, der skal fastsættes i henhold til artikel 51 og artikel 53, stk. 1, litra a), i forordning (EU) 2017/625, eller efter opdeling på grænsekontrolstedet.